Div vil minnekliche die ich da meine
Div vil minnekliche die ich da meine·
mangen eit
han ich da verlorn·
nvn swer ich doh niht vf einem steine·
dis leit
wer bas verborn·
dc si mir gelǒbet niwan eines ob ich hienge·
dc ich vf der erde gerne ledeklichen gienge·
vmbe was·
lide ich solhen has·

ICh weis wol es hat dú schone sv́nde·
dc ir spot
machet mich vnvro·
ir genaden het ich gerne kv́nde·
sem mir got
nah ir ist mir so·
rehte we dc ich geslafe niemer niht so ich wache·
darzv̊ wird ich selten vro· wan so ich von herzen lache·
mine tage·
swindent so mit clage·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse